Utekajte, idú voľby!

Autor

Vydavateľ

Licencia

Vydanie

Autor obálky

Ivan Nosál

Stanislav Hoferek

Greenie knižnica

CC-BY-NC-ND

Prvé (2023)

Edvard Munch

O knihe

Nie, nebojte sa, nečaká nás nič zlého, ako sa vám javí na slávnom obraze Výkrik od Edvarda Muncha. Nateraz. Iba sme si s podobným výrazom v tvári spomenuli, z čoho alebo z koho budeme „variť“ v septembrových voľbách.

Kratučká kniha by sa dala popísať aj ako „neprofesionálna predvolebná úprimnosť s nutnou dávkou irónie v nepravidelných myšlienkach, a o ľuďoch, od ktorých môžeme čakať čokoľvek, ale aj tak sa to stokrát zmení, a nie vždy k lepšiemu.“

Autori: Ivan Nosál a Stanislav Hoferek.

Ivan Nosál

Richard

Bude z vlády opäť dačo,

aj s Richardom, obkladačom?

V žiadnej nebol v svojej koži,

preto všetky on položil.

Vydláždi púť, kú nik nemá,

bo zas padne na kolená?

Richard má, vraj, srdce levie,

vládu spolu držať nevie.

Zavďačil sa každej ovci,

keď tu boli Geissenovci.

Igor

Nevydalo, šašo Igor

rozlúčil sa s prvou ligou.

Srandy málo, kopa drístov,

zaradil sa k populistom.

One time rečie, next time myslí.

Neosladí úsmev kyslý.

Kde mám začať, poraď mi!

U Anny Z., v poradni!

Edo (paródia textu Kamila Peteraja)

Zdrhol od Igora demokrat Edo.

Naľavo? Napravo? Skúsi to stredom.

Prieskumy stagnujú, zachráňte Eda.

Čo si ty pipi? To sa už nedá!

Edo! Edo, Edo, Edo!…

Michalovia

Písalo sa do blogov:

P.S.: On bol pod drogou.

Ako len to vyberali

centristickí liberáli?

Prišiel druhý, žiadna veda,

zo Štrasburgu podpredseda.

Sme Borisa

Čo sme si, to sme si,

sme veľká rodina.

Rozličné adresy

Boris deň po dni má.

Stykov má dosýta,

zaň máme všeličo.

Rodina rozvitá

poskytne voličov.

Kádéhá

Chcú už držať opraty

a zakázať potraty.

Nuž, keď príde k šmyku v styku,

ženy skúsia turistiku.

Peter

Predstavu mal on smelú,

ísť napred aj chrbtom k smeru.

Raz je proti, raz je za,

ako chybná protéza.

Raz je dobrý, potom bodrý,

červenou sa nezamodrí.

Štefan

Nie som stará karabína,

múdrejší som od rabína!

Dávam vám to prí-ka-zom,

len ja budem ví-ťa-zom!

Róbert

Róbert je záštitou

večného. Blaha.

S mafie elitou

smeje sa: haha!

Nemusí byť on mafián,

keď ho šéfom volá Marián.

Zatiaľ RF, iba v Threeme.

Každý má znať, kam patríme.

Možno sa už volič nudí,

vzkriesiť chce svet „našich ľudí“.

Róbert 2

Róbert 2 je pekné kvietko,

unesie on takmer všetko.

V ruke melón, dobrá šanca,

má dosť síl aj na Vietnamca.

Andrej

Ťažko Andrej hľadá slová,

v škole iba odpisoval.

Napokon je veľmi rád,

že má aspoň doktorát.

Povýšenie dal na pána,

bozkal hviezdy kapitána.

Duch svätý ho ožiaril,

svoj pomník má v stožiari.

Rev publika

Táto pliaga ľudácka

oporu má u nácka.

Hľadá rozum o trollov

pod medveďou kontrolou.

Vazalský štát

je ich sen.

Vedia rátať

do osem.

Stanislav Hoferek

Zuzana

Človek ľudský,

láska od mamy,

nielen vo vojne

treba nám Zuzany!

Žiadna to húfnica,

len úprimné slová,

ktoré aj v zlých časoch

hrejú, aj keď bolia.

Mikuláš

Má pre nás dary spájania a jednoty,

no akosi ho nikto nechce do roty.

Veľké plány spojiť malých ľudí,

krásny svet, z ktorého sa zobudí.

Modrá je dobrá,

takto treba ísť za plentu,

no nie je dosť dobrá

na vstup do parlamentu.

Veronika

Je za ľudí,

proti ľuďom.

V mene svojich ľudí,

a za svojich ľudí,

neľudský chaos budí.

Výsledkom je veľký potenciál.

Na dvoch stoličkách,

a aj to je asi veľa.

Nič viac nepovie o tej stvore,

ako heslo na monitore.

Informatika zo základnej

sa stráca v hlave nápadnej.

Kým bude trvať táto Zem,

tak nebude žiadny snem!

Kristián z Aliancie

Spojme sa,

spojme. A...

rozdeľme na pár kúskov.

Nech je tu horné Uhorsko-Rakúsko!

Viktor nám nevadí

alebo, vlastne, vadí.

Ako to všetko je,

nám nikto neporadí.

Kpt. Andrej

Totálne zlo a celé zle

ovláda výborne CTRL C.

Cez kopirák združuje zlých a horších,

v preferenciách mu nik nepohorší.

Aby nám ešte viac otravoval život,

má tak rád absolútny rým a stranu Život,

ktorá nemyslí a vodu múti

stále trápnejšie, s kultúrou smrti.

Anička

Deeply from your horror dreams

and far from bright vision

Nobody expects…

the Spanish Inquisition!

Anička 2

Zlí ľudia vraj idú šíriť dobro,

a preto ubližujú čoraz viac,

a chcú, aby ich voliči

rozmýšľali čoraz menej,

v mene neslobodnej vôle.

Marián

Stretne sa Kuffa,

Kočner a Kotleba,

a najhorší vtip je na svete,

tak nám treba,

a ešte aj celý svet tuší,

že tých troch nič nevyruší.

Nepoznajú ľudské práva,

spravia zo seba vola i páva.

Demokratický Eduard

Edo veľký,

Edo malý,

za uši ho vyťahali.

Stále počúval Igora,

aj keď… vraj... on je potvora.

Odišiel mu rýchlovlakom,

hurá, už je demokratom.

Je to na stálo? Či ako?

Ďalšia snaha končí patom?

Štefan neVLASŤenecký

Klamstvo, klamstvo, klamstvo, klamstvo.

Hoax, hoax, hoax, hoax.

Nenávisť, nenávisť, nenávisť, nenávisť.

Nech žije Rusko (4x).

Pretrepať,

nemiešať,

natlačiť do hláv lievikom,

a čím prázdnejšia hlava,

tým viac Penta hydrát vanád dusičnanov

a iných sračiek

sa do nej zmestí.

Peter

Ja som drsný reper Peter,

a mám jamky a aj sveter,

aj dôveru, namôjveru,

pozvú ma aj na poslednú večeru!

Čo na tom, že si nič nemyslím,

aspoň si s inými rozumiem.

Keď sa kradne, poviem vám,

že sa aj vtedy usmievam.

Keď vládne slovenská i talianska mafia,

tak ja som bez viny,

akože som Pizza majster Pellegrini!

Róbert

Kto niečo znamená a má veľké ramená,

zlatú peňaženku a žiadnu chrbtovú kosť,

pre toho som šéf… a iní ma majú už dosť.

Vybudoval som z niečoho nič,

okradol každú babičku,

a viem, že budem verne stáť pri svojich ľuďoch,

i keď všade inde, aj v medzinárodných vodách,

by tí rozumnejší a humánnejší

chceli, aby som už len sedel.

Idú voľby!

Celá krajina už spieva,

že sa znovu zvolebnieva.

Zrazu sa usmievajú aj tí,

čo sa len mračia,

a chromí bez nôh

im za krajec chleba tančia.

Naše preferencie

ovplyvňujú

naše preferencie.

Kto s kým, ako, proti komu,

ako žaba päsťami do betónu,

zatiaľ čo v každej chyži,

tam voľakde, pri garniži,

sú aspoň piati fašisti.

Ani vetné členy

nechápu zmeny

nálad a sľubov

(kto na ne zabudol?).

Do fólie to balia svište

a šomrú: VYJDE TO PŘÍŠTĚ!